Rani Hamida

Rani Hamida (; dzimusi  Siletā) ir Bangladešas starptautiskā meistare šahā (1985).

 Biogrāfija 
Šahu sākusi spēlēt tikai trīsdesmit četru gadu vecumā. Deviņpadsmit reizes uzvarējusi Bangladešas sieviešu šaha čempionātos, turklāt no 1979. līdz 1984. gadam izdarījusi to sešas reizes pēc kārtas. Tāpat trīs reizes uzvarējusi Lielbritānijas sieviešu šaha čempionātos (1983, 1985, 1989).British Chess Champions

2017. gadā uzvarējusi Pasaules sieviešu šaha čempiones nosaukuma izcīņas cikla Āzijas 3.2 zonas turnīrā un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas.Asian Zonal 3.2 Chess Championship (Woman)-2017 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Annai Muzičukai.Women’s World Championship 2018

Pārstāvējusi Bangladešas komandu lielākajos komandu šaha turnīros:
 Pasaules šaha olimpiādēs vīriešiem piedalījusies 3 reizes (1984, 1988, 1992);OlimpBase :: Men's Chess Olympiads :: Rani Hamid
 Pasaules šaha olimpiādēs sievietēm piedalījusies 15 reizes (1986, 1990, 1994-2018);OlimpBase :: Women's Chess Olympiads :: Rani Hamid
 Āzijas komandu šaha čempionātos sievietēm piedalījusies 2 reizes (2003, 2009). Individuālajā vērtējumā izcīnījusi bronzas medaļu;OlimpBase :: Women's Asian Team Chess Championship :: Rani Hamid
 Āzijas spēļu komandu šaha čempionātos sievietēm piedalījusies 2010. gadā.OlimpBase :: Asian Games (chess - women) :: Rani Hamid

Par panākumiem turnīros FIDE 1985. gadā viņai piešķīrusi starptautiskās meistares (WIM) nosaukumu. Bijusi pirmā Bangladešas šahiste, kas saņēmusi šo nosaukumu.

 Atsauces 

 Ārējās saites 

Kategorija:1944. gadā dzimušie
Kategorija:Bangladešā dzimušie
Kategorija:Bangladešas šahisti